《七言次韵和乐道出省后见寄》
宋代·沈遘

君从司会陛延阁，更职华光奉讲论。却顾簿书劳已甚，独怀僚友意仍存。

新居近指西城路，旧约还寻北海樽。便欲相期五人者，轩车蚤晚下宫门。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。